Aristoteles

**Aristoteles** (, ,  atau  *Ārisṭūṭālīs* dimelayukan sebagai **Arsatalis**; 384–322&nbsp;SM) adalah seorang ahli falsafah dan polimatik Yunani semasa zaman Klasik di Yunani Kuno. Beliau didikan Plato sejak berusia 17 tahun pengasas Lykeion, sekolah falsafah Peripatetik, dan kebudayaan; beliau diupah Raja Filipos II penguasa Makaduniah sebagai pengajar puteranya Alexander. 

Penulisannya merangkumi banyak subjek termasuk fizik, biologi, zoologi, metafizik, logik, etika, estetika, puisi, teater, muzik, retorik, psikologi, linguistik, ekonomi, politik, dan pemerintahan. Aristoteles memberikan sintesis kompleks dari pelbagai falsafah yang ada sebelumnya. Di atas semua ajarannya, Barat mewarisi leksikon intelektualnya, serta masalah dan kaedah penyelidikan. Hasilnya, falsafahnya memberikan pengaruh yang unik pada hampir semua bentuk pengetahuan di Barat dan terus menjadi subjek perbincangan falsafah kontemporari. Aristoteles membaahgi falsafah menjadi empat persoalan iaitu mantik, fizik, metafizik dan pengetahuan praktis. Analisis mengenai falsafah dilakukannya menggunakan silogisme. Pemikiran Aristoteles mengenai logika yang memanfaatkan kaedah deduktif dijadikan sebagai dasar dalam logika formal. Aristoteles juga meyakini bahawa keberadaan ilmu ditujukan untuk mendukung kehidupan manusia.

## Mukadimah

Tiga ahli falsafah silam teragung adalah Aristoteles, Plato (gurunya), dan Sokrates (c. 470-399 SM), yang corak pemikirannya banyak mempengaruhi Plato. Antara lain, ia menukar falsafah Yunani awal (*Pre-Socratic*) kepada asas falsafah Barat sebagaimana yang terdapat masa kini. Socrates--kemungkinannya disebabkan pendapatnya yang menentang menulis falsafah sebagaimana yang diterangkan dalam penulisan perbualan Plato, *Phaedrus*--tidak menulis apapun, dan ideanya sampai kepada kita secara tidak langsung melalui Plato dan beberapa penulis silam lain. Tulisan Plato dan Aristotle membentuk teras falsafah silam (*Ancient philosophy*).

Hasil penulisan mereka, walaupun berkait dalam kebanyakan asasnya, amat berbeza dalam gaya dan bahan kandungan. Plato menulis beberapa dozen perbualan falsafah--perdebatan dalam bentuk perbicaraan, biasanya dengan Socrates sebagai ahli--dan beberapa pucuk surat. Walaupun perbualan awal menjurus kepada kaedah mendapatkan ilmu pengetahuan, dan kebanyakan yang terakhir mengenai keadilan dan moral pratikal (*practical ethics*), hasil kerjanya yang paling penting menggambarkan pandangan (*synoptic view *) mengenai moral (*ethics*), metafizik, sebab (*reason*), pengetahuan, dan kehidupan manusia. Idea pentingnya adalah pengetahuan diterima melalui deria selalunya mengelirukan dan tercemar, dan pengetahuan sebenar didapati oleh mereka yang berfikir jauh dari urusan dunia. Mereka ini yang mempunyai pengetahuan mengenai bentuk, pati sebenar sesuatu, manakala apa yang terdapat di dunia ini hanyalah salinan cacat. Pengetahuan sedemikian mempunyai kepentingan moral dan saintifik. Plato boleh digelar sebagai mendokong idealisme dan rasionalisme.

Aristotle, sebaliknya, lebih mementingkan pengetahuan yang didapati dari deria, dan lebih sesuai dikelaskan di kalangan ahli empirisisme (*empiricists*) moden (lihat materialisme dan empirisisme). Dengan itu, Aristotle meletakkan asas bagi apa yang akhirnya berkembang kepada kaedah saintifik beberapa abad kemudiannya. Walaupun dia menulis perbualan awal pada kerjayanya, tidak banyak perca yang terselamat sehingga hari ini. Hasil penulisan Aristotle yang wujud masakini adalah dalam bentuk karangan (*treatise*) dan, kebanyakannya, teks yang tidak diterbitkan. Ini mungkin merupakan nota syarahan, atau teks yang digunakan oleh pelajarnya, dan hampir pasti disunting beberapa kali kembali sepanjang beberapa tahun. Hasilnya, tulisan ini padat, dan sukar dibaca. Antara yang terpenting adalah *Fizik*, *Metafizik*, *[[moral Nicomachean]]*, *Politik*, *De Anima (Berkenaan Roh)*, dan *Poetik*. 

Aristotle dikenali sebagai beberapa tokoh yang mempelajari hampir kesemua bidang yang mungkin pada masa itu. Dalam sains, Aristotle mempelajari anatomi, astronomi, embriologi, geografi, geologi, meteorologi, fizik dan zoologi. Dalam falsafah, Aristotle menulis berkenaan estetika, ekonomi, moral (''ethics''), kerajaan, metafizik, politik, psikologi, retorik, teologi; juga pendidikan, adat asing, penulisan, dan sastera. Gabungan kerjanya boleh dikatakan merupakan ensiklopedia pengetahuan Yunani.

## Biologi
Aristoteles lahir di negara kota kecil Stagira hujung semenanjung Khalkidike pada tahun 384 SM. Aristoteles dibawa keluarganya ke Atarneus, Anatolia (kini Dikili) berikutan kematian ayahnya Nikomakhos di Pella, Makaduniah Tengah semasa bekerja sebagai tabib pribadi raja Amnytas II.

Pada awalnya, Aristoteles merupakan murid Plato. Namun beliau kemudian menolak beberapa pemikiran Plato dan memulai pemikiran falsafahnya sendiri. Aristoteles mendirikan sebuah pusat pendidikan dan penyelidikan berasaskan pemikiran-pemikirannya bernama Lykeion yang kemudian memengaruhi pemikiran dari para filsuf, ahli agama dan ilmuwan lain.

Aristoteles hidup di lingkungan yang menggalakkan daya kreatif dan intelektual. Pada masa hidupnya, negara-negara kota di Yunani mengalami perpecahan akibat kekalahan Athena dari Sparta dalam Perang Peloponesian pada tahun 404 SM. Konflik berkepanjangan antara negara-negara kota di Yunani berakhir setelah Raja Filipos II menakluk negara-negara tersebut dan mendirikan kerajaan Makaduniah. Aristoteles hidup dalam pemerintahan Alexander Agung. Pada masa ini, beliau menjadi anak didik Plato yang banyak menulis dialog. Aristoteles mengembangkan sistem falsafahnya sendiri pada masa tersebut.
## Pemikiran falsafah

### Abstraksi
Aristoteles meyakini bahawa keniskalaan atau abstraksi menjadi pembentuk kategori yang dapat diterapkan ke objek pemikiran. Aristoteles menganggap bahawa pemikiran manusia melebihi tiga jenis abstraksi yang membentuk falsafah iaitu fizik, matematik dan metafizik. Manusia melampaui fizik sebaik mula berfikir saat sedang melakukan pengamatan. Selama berpikir, akal manusia melepaskan diri dari pengamatan yang menggunakan indera untuk merasakan segala yang berada. Pengetahuan yang bersifat umum kemudian diketahui dari hal yang pertikular dan nyata. Pengetahuan fisika kemudian terbentuk melalui pengetahuan abstrak dan akal manusia. Selanjutnya, abstraksi matematika membuat manusia mampu mengerti mengenai materi yang tidak terlihat. Akal melepaskan diri dari segala sesuatu yang dapat dipahami. Semua ciri material dari abstraksi ini kemudian menghasilkan ilmu pengetahuan. Sementara, abstraksi metafisika muncul setelah manusia melakukan abstraksi fizikal. Dalam abstraksi ketiga, manusia telah mampu berpikir tentang kenyataan dari segala materi beserta dengan asal-usul dan tujuan pembentukannya. Aristoteles menganggap abstraksi ini sebagai falsafah pertama.

Aristoteles menggunakan istilah "falsafah pertama" dibandingkan metafisika keranamenurutnya semua falsafah berasal dari abstraksi ini. Falsafah pertama dalam pandangan Aristoteles dapat diertikan menjadi dua pengertian: sebagai ilmu yang menjadi asas pertama sedangkan yang kedua sebagai ilmu yang membahas keberadaan beserta dengan ciri-ciri objek.

### Kaedah falsafah
Aristoteles mengemukakan bahawa kaedah penemuan pengetahuan dan kebenaran baru terbahagi menjadi dua. Pertama, kaedah induktif dan yang kedua ialah kaedah deduktif. Kaedah induktif bertujuan menyimpulkan hal-hal khusus menjadi suatu kesimpulan umum. Sementara itu, kaedah deduktif  hanya menyimpulkan kebenaran dari dua hal yang bersifat pasti dan tidak diragukan. Sifat dari kaedah deduktif ialah menyimpulkan dari sesuatu yang bersifat umum menjadi khusus. Kondisi dari suatu proposisi dapat ditinjau melalui analitika atau dialektik. Analitika digunakan pada penyelidikan yang menggunakan proposisi yang telah diyakini kebenarannya untuk hujah (argumentasi). Sementara dialektik digunakan pada penelitian yang menggunakan proposisi yang diragukan kebenarannya untuk hujah. Analitika dan dialektika menjadi dasar dari logika dengan inti yaitu silogisme. Peran silogisme ialah menjadi mekanisme penalaran premis-premis yang benar untuk menghasilkan kesimpulan yang benar. Silogisme menjadi bentuk formal dari penalaran deduktif. Aristoteles menjadi kaedah deduktif ini sebagai kaedah terbaik dalam memperoleh pengetahuan dan kebenaran baru yang didasarkan kepada kesimpulan. Kaedah ini dikenal dengan nama kaedah silogistis deduktif.

## Pemikiran sains

### Ilmu alam
Aristoteles menjadi perintis dalam kegiatan pengumpulan dan pengelasan spesies biologi. Kecenderungan terhadap ilmu alam oleh Aristoteles berkaitan dengan analisis kritis. Kegiatan tersebut dilakukan untuk mengetahui tentang hukum alam dan keseimbangan alam. Keberadaan bahan menandakan bahawa bahan ada dengan suatu bentuk tertentu. Selain itu, ia berpendapat bahawa terdapat satu tujuan dari pergerakan benda-benda. Pemikiran Aristoteles mengenai gerak menghasilkan hubungan sebab-akibat yang mengarahkan kepada pemikiran mengenai penggerak pertama yang tidak bergerak. Arah pemikirannya mengarah kepada pengertian mengenai Tuhan.

### Retorika
Aristoteles menjadikan ilmu retorika mandiri dengan kedudukan yang sama dengan ilmu lainnya. Menurut Aristoteles, retorika bukan sekadar perkataan yang bersifat omong kosong, melainkan tuturan yang berkesan dan mengandungi etika dalam menyampaikan kebenaran. Aristoteles mengemukakan bahawa retorika tidak dapat dijadikan sebagai sebahagian ilmu lain. Sebaliknya, beliau berpendapat bahawa ilmu lain memerlukan retorika untuk menggambarkan penemuan-penemuannya. Ajaran retorika Aristoteles dikenal sebagai retorika tradisional oleh para ahli retorika yang hidup pada masa awal abad ke-20. Ajaran retorika dari Aristoteles berpengaruh hingga runtuhnya tamadun Yunani dan Romawi.

## Pemikiran kemanusiaan

### Manusia
Aristoteles menganggap manusia sebagai makhluk yang cenderung berkumpulan. Secara semula jadinya, manusia memiliki naluri untuk berinteraksi dengan manusia lainnya. Selain itu, manusia juga memerlukan bantuan manusia lainnya. Manusia berkumpulan dalam bentuk masyarakat yang saling terhubung dalam kesatuan biologi yang didasarkan oleh naluri.

### Politik
Aristoteles membedakan negara kepada yang benar dan yang menyimpang. Negara yang "benar" menurut Aristoteles terbahagi menjadi monarki, aristokrasi, dan berperlembagaan manakala selebihnya yakni tirani, oligarki dan demokrasi langsung dianggap "menyimpang" - beliau memerincikan lanjut pengecualian diberikan kepada demokrasi dengan penambahan undang-undang membenarkan penerapannya. Aristoteles menjadikan keberadaan hukum sebagai syarat penting bagi pembentukan negara. Suatu negara dapat memberikan manfaat mahupun bencana politik kepada warga negara. Penentunya ialah kondisi pemenuhan kebebasan, hak asasi manusia, kepercayaan dan harga diri dari warga negara.

Pandangan politik Aristoteles ini bersifat normatif. Politik diertikan sebagai sarana pembentukan masyarakat dengan peluang yang besar untuk memperoleh kebahagiaan. Melalui politik, masyarakat dapat mengembangkan bakat, meningkatkan keakraban, dan menjunjung tinggi moral. Sementara itu, kekuasaan tertinggi pada suatu negara disebut sebagai kedaulatan. Aristoteles mengkaji mengenai kedaulatan yang diertikan sebagai unsur superior di dalam beberapa jenis undang-undang tubuh dengan suatu unit politik yang jumlahnya dapat tunggal mahupun banyak.

### Hukum
Aristoteles merupakan salah satu filsuf yang menganut pandangan hukum alam yakni menjadikan akal sebagai alat penentu keadilan yang bersifat mutlak. Pandangan ini membahagi hukum menjadi dua iaitu hukum yang ditetapkan oleh kekuasaan negara dan hukum yang tidak subjektif dalam penilaian kebaikan mahupun keburukan. Pandangan yang tidak subjeltif ini keberadaannya seakan-akan tidak ada keranasifat manusia yang selalu memiliki perbezaan pendapat terhadap hukum. Sementara itu, Aristoteles meyakini bahawa peranan hukum sebagai sekumpulan peraturan bersifat mengikat bagi masyarakat mahupun hakim.

### Psikologi
Aristoteles hidup pada masa manusia mulai menyelidiki persoalan kejiwaan. Setiap pernyataan hanya dibenarkan melalui argumentasi logis yang menggunakan akal. Bukti empirikal belum banyak digunakan dalam membenarkan suatu pemikiran. Pada masa ini, psikologi masih menjadi sebahagian falsafah. Di Yunani Kuno, Aristoteles menjadi salah satu tokoh yang mengemukakan teori psikologi bersama dengan Plato. Beliau berpendapat bahawa suatu badan yang memiliki organ tersusun dari komponen mendasar yang disebut jiwa. Kedudukan jiwa di dalam badan organis ialah sebagai komponen pertama dan utama. Jiwa dijadikan sebagai penyusun kehidupan pada materi yang membuatnya mempunyai struktur khusus. Manusia dalam pandangan ini terbentuk dari jiwa yang bersifat terzahir dalam. Keberadaan jiwa ini yang membuat manusia menjadi manusia.

### Komunikasi
Aristoteles membahagikan unsur komunikasi meliputi pembicara, pesanan dan pendengar, beliau ercaya bahawa komunikasi telah terjadi ketika pembicara telah mampu mengubah sikap dari pendengar melalui pesan di dalam pembicaraan. Jenis komunikasi yang dikemukakan oleh Aristoteles berkaitan dengan retorika dan pidato sehingga sifat komunikasi hanya terjadi secara satu arah.

## Pemikiran ketuhanan
Aristoteles mengembangan jenis hujah yang disebut argumen pergerakan untuk menjelaskan keberadaan Tuhan. Dalam pandangan Aristoteles, Tuhan adalah penggerak yang tidak bergerak. Semua pergerakan yang terjadi di alam semesta disebabkan oleh Tuhan. Aristoteles memandang bahawa Tuhan hanya berperan menciptakan segala pergerakan di alam semesta, tetapi tidak mengurus lagi alam semesta beserta dengan ciptaan-Nya. Tuhan dalam pandangan Aristoteles tidak mengetahui hal-hal kecil yang terjadi di dalam alam semesta. Pandangan Aristoteles ini bertentangan dengan pandangan agama mengenai sifat ketuhanan.

## Karya tulis

### ''Etika Nikomakea''
Dalam buku berjudul *[[Etika Nikomakea]],* Aristoteles menjelaskan bahawa manusia memiliki dua jenis kebijaksanaan yang utama dari kehidupan manusia:

* Kebijaksanaan berteori  digunakan oleh manusia untuk memahami alam semesta. Manusia memperoleh pemahaman mengenai alam semesta dan segala sesuatu yang ada melalui pengamatan
* Kebijaksanaan beramalan berkaitan dengan moral dan etika di mana. Segala sesuatu yang ada di dunia dinilai berdasarkan kebaikan dan keburukan yang dimiliki serta menjadi dasar keberadaannya.

Aristoteles meyakini bahawa manusia yang memiliki dua jenis kebijaksanaan ini akan menjadi manusia yang bijaksana.

### ''Organon''
Aristoteles menganggap logika sebagai ilmu yang digunakan untuk menyimpulkan sesuatu perkara secara tepat. Logika dijadikannya sebagai dasar bagi segala jenis pengetahuan. Pemikirannya mengenai logika disampaikan dalam himpunan tulisan yang diberi nama Organon "kaedah". Dalam himpunan ini, Aristoteles mengutamakan persoalan mengenai silogisme. *Organon* terbahagi kepada enam bab yang masing-masing membahas satu konsep tertentu. Secara berurut, konsep yang dibahas ialah kategori, proposisi, silogisme, pembuktian, seni berdebat dan sesat fikiran. *Organon* merupakan karya yang menjadikan logika sebagai ilmu. Pola pengembangan ilmu yang dihasilkannya dimulai dari pembentukan gagasan, lalu pengambilan keputusan, dan diakhiri dengan proses pemikiran.

### ''Politika''
*Politika* adalah karya tulis Aristoteles yang membahas tentang negara hukum. Perumusan negara dalam pemikiran Aristoteles tidak berkaitan dengan manusia sebagai pemerintah. Suatu negara diperintah oleh hukum yang mengatur asas rata keadilan dan kesusilaan. Hukum berperan membentuk peribadi manusia yang bersifat baik dengan norma susila dan rasa keadilan yang tinggi. Negara hukum dapat terbentuk melalui warga negara yang mendasari kehidupannya dengan keadilan sebagai pemerintahnya. Hukum berperan untuk menentukan kewenangan atas hak yang diterima oleh warga negara.

## Penyebaran

### Ke Dunia Islam
Pemikiran Aristoteles khususnya mengenai logika tersebar di dunia Islam (bawah nama Arabnya  *Ārisṭūṭālīs)* melalui penerjemahan atas karya tulisnya dilakukan oleh para pendukung pemikiran mengenai mantik. Buku-buku yang ditulis oleh Aristoteles pertama kali diterjemahkan pada masa Khalifah al-Mansur oleh Ibn al-Muqaffaʻ. Buku-buku yang diterjemahkannya iaitu *Categoriae*, *Interpretatione*, dan *Analytica Priora*.
## Nota


## Rujukan

## Pautan luar
* 
* 
* 
*